
PËR MIRATIMIN E TARIFAVE TË SHËRBIMEVE NOTERIALE

Në mbështetje të nenit 102 pika 4 të Kushtetutës, të nenit 7 pika 2 të ligjit nr.8678, datë 14.5.2001 “Për organizimin dhe funksionimin e Ministrisë së Drejtësisë”, të ndryshuar, dhe të nenit 26 të ligjit nr. 7829, datë 1.9.1994 “Për noterinë”, të ndryshuar,

URDHËROJ:

1. Miratimin e listës së tarifave të shërbimeve noteriale, sipas aneksit 1, që i bashkëlidhet këtij urdhri dhe është pjesë përbërëse e tij.
2. Ngarkohen të gjithë noterët për zbatimin e këtij urdhri, si dhe afishimin e tij në një ambient të dukshëm në zyrën noteriale.
3. Ngarkohet Drejtoria e Përgjithshme e Çështjeve të Drejtësisë, që në bashkëpunim me Dhomën Kombëtare të Noterisë, të bëjë njoftimin e këtij urdhri dhe ndjekjen e zbatimit të tij në vijimësi.
4. Urdhri nr.96/1, prot., datë 23.1.2001 i Ministrit të Drejtësisë “Për miratimin e tarifave të reja të shërbimeve noteriale”, shfuqizohet.
Ky urdhër hyn në fuqi më datë 20.6.2012 dhe botohet në Fletoren Zyrtare.

